Source: https://www.zsmsliestany.eu/rada-skoly/statut-rs/
Timestamp: 2019-02-19 21:48:40+00:00

Document:
Štatút RŠ :: Základná škola s materskou školou Liešťany
RADA ŠKOLY PRI ZÁKLADNEJ ŠKOLE S MATERSKOU ŠKOLOU V LIEŠŤANOCH
V zmysle zákona NR SR č. 596/2003 Z. z. o štátnej správe v školstve a školskej samospráve v znení zmien o doplnkov (ďalej len zákon č. 596/2003 Z. z.) a vyhlášky MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov (ďalej len vyhláška č. 291/2004 Z. z.) sa vydáva tento
Rada školy je zriadená pri Základnej škole s materskou školou v Liešťanoch (ďalej len „ZŠ s MŠ Liešťany“).
Sídlo rady školy je zhodné so sídlom školy.
Rada školy je zriadená dňom 21. 1. 2014, kedy bola zriaďovateľom podpísaná zápisnica z ustanovujúceho zasadnutia rady školy konaného 16.1.2014. Jej funkčné obdobie končí dňom 21. 1. 2018.
Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy, záujmy žiakov, rodičov, pedagogických a ostatných zamestnancov školy v oblasti výchovy a vzdelávania.
Rada školy plní funkciu verejnej kontroly práce vedúcich zamestnancov školy, posudzuje a vyjadruje sa k činnosti školy z pohľadu školskej problematiky.
Rada školy sa vyjadruje sa ku všetkým závažným skutočnostiam, ktoré sa vzťahujú k práci školy.
na základe výberového konania podáva zriaďovateľovi návrh kandidáta na vymenovanie do funkcie riaditeľa školy,
predkladá návrh na odvolanie riaditeľa školy zriaďovateľovi vždy s odôvodnením,
Rada školy sa vyjadruje[1]:
k návrhu na počty prijímaných žiakov a návrhy na počty tried,
k návrhu školského vzdelávacieho programu a výchovného programu školy[2],
k návrh rozpočtu,
k návrhu na vykonávanie podnikateľskej činnosti školy alebo školského zariadenia,
k správe o výchovno-vzdelávacej činnosti, jej výsledkoch a podmienkach do 15.10. príslušného kalendárneho roka,
k správe o výsledkoch hospodárenia školy alebo školského zariadenia,
ku koncepčnému zámeru rozvoja školy alebo školského zariadenia rozpracovanému najmenej na dva roky a každoročne k jeho vyhodnoteniu,
k informáciám o pedagogicko-organizačnom a meteriálno-technickom zabezpečení výchovno-vzdelávacieho procesu,
k návrhu školského poriadku[3].
Rada školy vo výberovom konaní na vymenovanie riaditeľa školy:
uskutočňuje výberové konanie na vymenovanie riaditeľa, kde v tajnom hlasovaní členovia zakrúžkovaním poradového čísla na hlasovacom lístku vyberú jedného z uchádzačov
vyzýva príslušný obvodný úrad a Štátnu školskú inšpekciu na delegovanie svojich zástupcov do rady školy na účely výberového konania s riadnym hlasom,
odovzdá bezodkladne zriaďovateľovi školy (najneskôr do dvoch mesiacov od vyhlásenia výberového konania):
• návrh na vymenovanie riaditeľa,
• zápisnicu z výberového konania na obsadenie funkcie riaditeľa školy s prílohami.
O činnosti rady školy je spísaná výročná správa, ktorá je verejnosti prístupná.
1 zástupca pedagogických zamestnancov za ZŠ
1 zástupca pedagogických zamestnancov za MŠ
1 zástupca nepedagogických zamestnancov školy
2 zástupcovia rodičov za ZŠ, ktorí nie sú zamestnancami školy
1 zástupca rodičov za MŠ, ktorý nie je zamestnancom školy
1 delegovaný zástupca zriaďovateľa.
Za ustanovenie rady školy zodpovedá zriaďovateľ v spolupráci s riaditeľom školy.
Funkčné obdobie členov rady školy trvá štyri roky.
Členom rady školy môže byť fyzická osoba spôsobilá na právne úkony, ktorá bola platne zvolená vo voľbách do rady školy.
Voľba zástupcov pedagogických zamestnancov do rady školy sa uskutočňuje tajným hlasovaním pedagogických zamestnancov školy .
ak dieťa zvoleného zástupcu rodičov prestane byť žiakom základnej školy alebo materskej školy; členstvo bude ukončené k 31.8. príslušného roku,
ak sa zvolený zástupca rodičov stane zamestnancom školy,
odvolaním člena z dôvodu neplnenia si povinností vyplývajúcej z členstva v rade školy na základe štatútu rady školy,
dňom doručenia prihlášky člena rady školy alebo jemu blízkej osoby do výberového konania na funkciu riaditeľa školy; členstvo sa pozastavuje až do skončenia výberového konania,
v prípade pozastavenie členstva – rada školy uskutočňuje výberové konanie na vymenovanie riaditeľa školy v pôvodnom zložení bez člena, ktorému je členstvo pozastavené,
v prípade zániku členstva v rade školy pred uplynutím funkčného obdobia – predseda rady školy oznámi túto skutočnosť zástupcom tej zložky, ktorú uvedený člen v rade školy zastupuje a požiada o doplnenie nového člena. Pre doplnenie člena pri volených zástupcoch zorganizuje rada školy v spolupráci so zriaďovateľom a riaditeľom školy doplňujúce voľby pre danú skupinu oprávnených voličov.
v prípade zániku členstva predsedovi rady školy pred uplynutím funkčného obdobia –doplnenie nového člena sa uskutoční podľa ods. (10) písmena b) tohto článku a nového predsedu rady školy zvolia jej členovia obdobným spôsobom, ako pri voľbe predsedu rady školy na ustanovujúcom zasadnutí podľa Čl. 7.
Pri doplňujúcich voľbách nie je potrebné, aby zriaďovateľ zverejňoval výzvu na doplňujúce voľby do rady školy.
navrhovať kandidátov a kandidovať na funkciu predsedu a podpredsedu rady školy,
byť včas informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať,
zúčastňovať sa na zasadnutí rady školy; neospravedlnená neúčasť na 3 po sebe nasledujúcich zasadnutiach sa hodnotí ako nezáujem o výkon funkcie a neplnenie povinností podľa tohto štatútu,
rokovať, vykonávať prieskum alebo zisťovanie v mene rady školy v škole alebo na príslušných dotknutých orgánoch a organizáciách po predchádzajúcom schválení jeho poverenia touto činnosťou v rade školy; prípade, ak vec nestrpí odklad, stačí poverenie predsedom rady školy, ktoré bude potvrdené na najbližšom zasadnutí rady školy.
zabezpečiť ochranu osobných údajov chránených všeobecne záväznými predpismi,
dodržiavať všeobecne záväzné právne predpisy a tento štatút.
Ak si člen rady školy neplní svoje povinnosti podľa štatútu, ktorýkoľvek člen rady školy môže podať návrh na jeho odvolanie.
Nová rada školy musí byť ustanovená najneskôr v deň skončenia funkčného obdobia existujúcej rady školy.
Na čele rady školy je predseda, ktorého na svojom ustanovujúcom zasadnutí zvolí rada školy zo všetkých svojich členov.
Ustanovujúce zasadnutie rady školy zabezpečuje zriaďovateľ v spolupráci s riaditeľom školy.
Voľba predsedu rady školy sa môže uskutočniť, ak je prítomná nadpolovičná väčšina členov rady školy. Ak sa nezišla nadpolovičná väčšina členov rady školy, riaditeľ vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny už nevyžaduje. Opakovaná voľba môže prebehnúť aj v ten istý deň.
Riaditeľ školy navrhne zloženie trojčlennej volebnej komisie. Jeho návrh musí byť voličmi schválený a navrhnutí členovia volebnej komisie musia s návrhom súhlasiť.
Predseda rady školy sa volí tajným hlasovaním.
Volebná komisia pripraví hlasovacie lístky a oboznámi prítomných s pravidlami a podmienkami tajného hlasovania.
Platný hlasovací lístok je ten, na ktorom je krúžkom označený iba jeden kandidát.
Predsedom rady školy je zvolený kandidát, ktorý vo voľbách získal nadpolovičný počet hlasov členov rady školy. Ak táto podmienka nie je splnená, pokračuje sa vo voľbách až do zvolenia predsedu rady školy.
Riaditeľ školy zabezpečí z ustanovujúceho zasadnutia rady školy vyhotovenie zápisnice. Zápisnica obsahuje:
opis priebehu a výsledky volieb,
mená a priezviská členov rady školy,
meno a priezvisko zvoleného predsedu rady školy,
ďalšie skutočnosti týkajúce sa zasadnutia.
Prílohu zápisnice tvoria:
prezenčné listiny voličov;
kópia výzvy zriaďovateľa o voľbách do rady školy,
zápisnica o voľbe členov do rady školy za jednotlivé zložky;
kópia alebo výpis z uznesenia obecného zastupiteľstva, na ktorého zasadnutí bol do rady školy delegovaní zástupca zriaďovateľa.
Zápisnicu z ustanovujúceho zasadnutia podpisuje zvolený predseda rady školy a najneskôr do troch dní od skončenia ustanovujúceho zasadnutia ju zašle zriaďovateľovi.
Rada školy je zriadená dňom podpísania zápisnice z ustanovujúceho zasadnutia rady školy zriaďovateľom školy.
Predsedu rada školy môže odvolať nadpolovičnou väčšinou hlasov všetkých členov:
ak sa dokáže, že koná v rozpore so všeobecne záväznými predpismi a ustanoveniami,
ak si neplní povinnosti, ktoré mu vyplývajú zo štatútu,
ak nie je schopný podľa lekárskeho posudku zo zdravotných dôvodov vykonávať túto funkciu dlhšie ako 6 mesiacov.
Predsedu rada školy odvolá:
ak bol právoplatne odsúdený.
V prípade odvolania alebo zániku členstva predsedovi rady školy pred uplynutím funkčného obdobia preberá do zvolenia nového predsedu rady školy v plnom rozsahu jeho kompetencie podpredseda rady školy.
Doplnenie nového člena ako aj voľbu nového predsedu rady školy zabezpečí podpredseda rady školy.
Nový predseda rady školy musí byť zvolený najneskôr do 30 dní.
Predsedu rady školy zvolia jej členovia obdobným spôsobom, ako pri voľbe predsedu rady školy na ustanovujúcom zasadnutí podľa Čl. 7.
Predseda rady školy zastupuje radu školy navonok, riadi činnosť rady školy a koná a podpisuje písomnosti v jej mene. Rozhoduje o všetkých záležitostiach rady, ak nie sú zákonom alebo štatútom rady školy vymedzené do pôsobnosti iným.
Predseda rady školy zvoláva, pripravuje a riadi stretnutia rady školy podľa plánu zasadnutí, resp. podľa potreby.
Predseda rady školy je povinný zvolať radu školy aj v prípade, ak o to požiada tretina členov rady školy, resp. riaditeľ školy alebo zriaďovateľ, a to do 15 dní od doručenia takejto žiadosti.
Predseda rady školy je povinný v lehote do 3 dní od skončenia ustanovujúceho zasadnutia rady školy zaslať záznam o ustanovujúcom zasadnutí rady školy zriaďovateľovi.
Predseda rady školy predloží členom na najbližšom zasadnutí rady školy po jej ustanovení návrh štatútu na schválenie.
Predseda rady školy vypracuje výročnú správu v termíne určenom radou školy, najneskôr do 31. marca príslušného roka. Výročná správa je pre verejnosť prístupná.
prehľad činností vykonávaných radou školy v kalendárnom roku;
zmeny v zložení rady školy, ku ktorým došlo v priebehu tohto roka;
Predseda rady školy je povinný najneskôr do dvoch mesiacov od vyhlásenia výberového konania predložiť zriaďovateľovi návrh na vymenovanie riaditeľa.
Predseda rady školy je povinný zabezpečiť v súčinnosti s riaditeľom školy archiváciu všetkých dokumentov týkajúcich sa činnosti rady školy. Všetky dokumenty rady školy uchováva predseda rady školy, kým nedôjde k ich archivácii podľa postupu upraveného registratúrnym poriadkom školy.
Ak predsedovi rady školy zanikne členstvo v rade školy pred uplynutím funkčného obdobia, je povinný preukázateľným spôsobom odovzdať dokumentáciu týkajúcu sa rady školy novému predsedovi rady školy do 10 dní po jeho zvolení.
Ak si člen rady školy neplní povinnosti podľa štatútu, predseda rady školy oznámi túto skutočnosť zástupcom tej zložky, ktorú uvedený člen zastupuje.
Uznesenie rady školy môže obmedziť kompetencie predsedu rady školy.
Vzťah rady školy k riaditeľovi, zriaďovateľovi a iným orgánom miestnej štátnej správy
a školskej samosprávy
návrh rozpisu finančných prostriedkov pridelených obvodným úradom,
Riaditeľ školy predkladá rade školy v súlade s plánom zasadnutí alebo na vyžiadanie príslušné materiály, a to spravidla v písomnej podobe a v požadovanom množstve.
Rada školy je uznášaniaschopná, ak je na jej zasadnutí prítomná nadpolovičná väčšina všetkých jej členov.
Rada školy sa schádza podľa potreby, najmenej 4-krát ročne. Pozvánky na zasadnutie rady školy zabezpečuje predseda rady školy a zasiela ich členom rady školy najneskôr 3 dní pred termínom zasadnutia e-mailom alebo formou sms.
V prípade, že predseda rady školy nemôže zasadnutie riadiť osobne, zasadnutie riadi podpredseda alebo iný, predsedom rady školy vopred poverený člen.
O priebehu každého zasadnutia sa vyhotovuje zápisnica najneskôr do 3 dní od ukončenia zasadnutia. Zápisnica obsahuje program zasadnutia, skutočnosti týkajúce sa zasadnutia, prijaté závery a uznesenia, spôsob a výsledky hlasovania. Prílohou k zápisnici je prezenčná listina podpísaná prítomnými členmi rady školy a hosťami zasadnutia. Zápisnica musí byť riadne očíslovaná, podpísaná predsedom rady školy, zapisovateľom a overovateľom.
Platnosť štatútu sa začína dňom jeho schválenia, podpisuje ho predseda rady školy. Platnosť štatútu je totožná s funkčným obdobím rady školy alebo môže platiť do času schválenia nového štatútu, ak sa o tom dohodnú členovia rady školy.
Štatút rady školy podlieha archivácii podľa Čl. 9 bod (10).
Štatút rady školy je pre verejnosť prístupný.
(1) Finančnú úhradu nákladov na ustanovenie a činnosť rady školy zabezpečuje riaditeľ školy.
(3) Rada školy nemá vlastný majetok.
Tento štatút bol prerokovaný a schválený na zasadnutí Rady školy pri Základnej škole s materskou školou Liešťany dňa 6. 3. 2014 a toho dňa nadobúda účinnosť. Týmto sa ruší predchádzajúci Štatút rady školy.
V Liešťanoch 6. 3. 2014
Mgr. Zlatica Vrecková
[1] v zmysle §5 ods. 7 zákona č. 596/2003 Z. z.
[2] v zmysle § 7 zákona č. 245/2008 Z. z. o výchove a vzdelávaní (školský zákon)
[3] v zmysle §153 zákona č. 45/2008 Z. z. (školský zákon)

References: Čl. 7
 Čl. 7
 Čl. 9
 §5
 § 7
 §153